CELEX: 52010PC0017
Language: lv
Date: 2010-01-29
Title: Priekšlikums Padomes regula, ar ko izbeidz daļēju starpposma pārskatīšanu attiecībā uz antidempinga pasākumiem, kas piemērojami konkrētu Ķīnas Tautas Republikas izcelsmes volframa elektrodu importam

Svarīgs juridisks paziņojums

|

52010PC0017

Priekšlikums Padomes regula, ar ko izbeidz daļēju starpposma pārskatīšanu attiecībā uz antidempinga pasākumiem, kas piemērojami konkrētu Ķīnas Tautas Republikas izcelsmes volframa elektrodu importam  /* COM/2010/0017 galīgā redakcija - NLE 2010/0009 */  

	Briselē, 29.1.2010COM(2010)17 galīgā redakcija2010/0009 (NLE)PriekšlikumsPADOMES REGULA,ar ko izbeidz daļēju starpposma pārskatīšanu attiecībā uz antidempinga pasākumiem, kas piemērojami konkrētu Ķīnas Tautas Republikas izcelsmes volframa elektrodu importamPASKAIDROJUMA RAKSTS1. Priekšlikuma konteksts-  Priekšlikuma pamatojums un mērķiŠis priekšlikums attiecas uz to, kā procedūrā par konkrētu Ķīnas Tautas Republikas izcelsmes volframa elektrodu importu piemēro Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (“pamatregula”).-  Vispārīgais kontekstsŠis priekšlikums sagatavots, īstenojot pamatregulu un veicot izmeklēšanu saskaņā ar pamatregulā noteiktajām pamatprasībām un procedūras prasībām.-  Spēkā esošie noteikumi priekšlikuma jomāPadomes Regula (EK) Nr. 260/2007, ar ko piemēro galīgu antidempinga maksājumu konkrētu Ķīnas Tautas Republikas izcelsmes volframa elektrodu importam.-  Atbilstība pārējiem ES politikas virzieniem un mērķiemNepiemēro.2. Apspriešanās ar ieinteresētajām personām un ietekmes novērtējums-  Apspriešanās ar ieinteresētajām personāmProcedūrā iesaistītajām ieinteresētajām personām jau ir bijusi iespēja aizstāvēt savas intereses izmeklēšanas laikā saskaņā ar pamatregulas noteikumiem.-  Ekspertu atzinuma pieprasīšana un izmantošanaNeatkarīgu ekspertu atzinums nebija vajadzīgs.-  Ietekmes novērtējumsŠis priekšlikums ir sagatavots, īstenojot pamatregulu.Pamatregulā nav paredzēts vispārējs ietekmes novērtējums, bet sniegts pilnīgs vērtējamo nosacījumu uzskaitījums.3. Priekšlikuma juridiskie aspekti-  Ierosināto pasākumu kopsavilkumsKomisija 2008. gada 4. decembrī sāka daļēju starpposma pārskatīšanu tikai attiecībā uz viena ražotāja eksportētāja konkrētu Ķīnas Tautas Republikas izcelsmes volframa elektrodu dempingu; pārskatīšanu sāka pēc attiecīgā eksportētāja pieprasījuma.Attiecīgais uzņēmums 2009. gada 9. novembrī atsauca pārskatīšanas pieprasījumu. Apsverot to, vai izmeklēšana jāturpina ex officio , secināja, ka pārskatīšana jāizbeidz. Tādēļ Padomei ir ierosināts pieņemt pievienoto priekšlikumu regulai, kas ne vēlāk kā 2010. gada 3. martā jāpublicē Eiropas Savienības Oficiālajā Vēstnesī .-  Juridiskais pamatsPadomes 2009. gada 30. novembra Regula (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis.-  Subsidiaritātes principsPriekšlikums ir Savienības ekskluzīvā kompetencē. Tādēļ subsidiaritātes principu nepiemēro.-  Proporcionalitātes principsPriekšlikums ir saskaņā ar proporcionalitātes principu šādu iemeslu dēļ.Rīcības forma ir aprakstīta pamatregulā un neparedz valstu lēmumus.Netiek prasīts norādīt, kā līdz minimumam samazina un proporcionāli priekšlikuma mērķim sadala Savienības, valstu valdību, reģionālo un vietējo iestāžu, uzņēmēju un pilsoņu finansiālo un administratīvo slogu.-  Juridisko instrumentu izvēleIerosinātais juridiskais instruments: regula.Citi instrumenti nebūtu piemēroti šāda iemesla dēļ.Citi instrumenti nebūtu piemēroti, jo pamatregula neparedz alternatīvas.4. Ietekme uz budžetuPriekšlikums neietekmē Savienības budžetu.2010/0009 (NLE)PriekšlikumsPADOMES REGULA,ar ko izbeidz daļēju starpposma pārskatīšanu attiecībā uz antidempinga pasākumiem, kas piemērojami konkrētu Ķīnas Tautas Republikas izcelsmes volframa elektrodu importamEIROPAS SAVIENĪBAS PADOME,ņemot vērā Līgumu par Eiropas Savienības darbību,ņemot vērā Padomes 2009. gada 30. novembra Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis[1] (“pamatregula”), un jo īpaši tās 11. panta 3. punktu un 9. panta 1. punktu,ņemot vērā priekšlikumu, ko Komisija iesniedza pēc apspriešanās ar padomdevēju komiteju,tā kā:1. PROCEDŪRA1.1. Spēkā esošie pasākumi(1) Padome ar Regulu (EK) Nr. 260/2007[2] piemēroja galīgu antidempinga maksājumu konkrētu Ķīnas Tautas Republikas izcelsmes volframa elektrodu importam. Trīs uzņēmumiem, kuriem noteica atsevišķās maksājumu likmes, spēkā esošie maksājumi ir no 17 % līdz 38,8 %. Atlikušais maksājums ir 63,5 %.1.2. Pārskatīšanas pieprasījums(2) Komisija atbilstoši pamatregulas 11. panta 3. punktam no viena ražotāja eksportētāja, kurš ražoja konkrētus Ķīnas Tautas Republikas izcelsmes volframa elektrodus, 2008. gada maijā saņēma pieprasījumu veikt daļēju starpposma pārskatīšanu.(3) Pieprasījumu iesniedza Shandong Weldstone Tungsten Industry Co. Ltd. (“ SWT ” vai “pieprasījuma iesniedzējs”).(4) Pieprasījuma iesniedzējs sniedza pirmšķietamus pierādījumus tam, ka pamatojoties uz salikto normālo vērtību un uz Savienību veiktā eksporta cenu salīdzinājumu, tā dempinga starpība, šķiet, bija būtiski zemāka nekā pašreizējais pasākuma līmenis un pasākuma turpmāka piemērošana pašreizējā līmenī, lai neitralizētu dempingu, vairs nav nepieciešama.1.3. Pārskatīšanas sākšana(5) Apspriedusies ar padomdevēju komiteju un konstatējusi, ka ir pietiekami daudz pierādījumu tam, lai sāktu daļēju starpposma pārskatīšanu, Komisija ar paziņojumu (“paziņojums par procedūras sākšanu”), kas publicēts Eiropas Savienības Oficiālajā Vēstnesī [3], sāka daļēju starpposma pārskatīšanu saskaņā ar pamatregulas 11. panta 3. punktu un pārbaudīja dempingu tikai tiktāl, ciktāl tas attiecās uz uzņēmumu SWT . “Attiecīgais ražojums” ir tas pats, kas minēts Padomes Regulā (EK) Nr. 260/2007, proti, volframa elektrodi, kuru sastāvā volframs ir 94 % no svara vai vairāk, izņemot tādus, kas iegūti saķepinot, neatkarīgi no tā, vai tie ir vai nav sagriezti vajadzīgajā garumā, ko patlaban klasificē ar KN kodu ex 8101 99 10 un ex 8515 90 00 un kuru izcelsme ir Ķīnas Tautas Republikā.(6) Dempinga izmeklēšana aptvēra laikposmu no 2007. gada 1. oktobra līdz 2008. gada 30. septembrim.(7) Komisija oficiāli paziņoja pieprasījuma iesniedzējam, Savienības ražošanas nozares pārstāvjiem un eksportētājvalsts pārstāvjiem par pārskatīšanas izmeklēšanas sākšanu. Ieinteresētajām personām bija dota iespēja paziņojumā par procedūras sākšanu noteiktajā termiņā rakstiski darīt zināmu savu viedokli un lūgt, lai tās uzklausītu.2. PIEPRASĪJUMA ATSAUKŠANA UN PROCEDŪRAS IZBEIGŠANA(8) Uzņēmums SWT 2009. gada 9. novembrī nosūtīja Komisijai vēstuli, ar kuru oficiāli atsauca pieprasījumu veikt daļēju starpposma pārskatīšanu attiecībā uz antidempinga pasākumiem, kas piemērojami konkrētu Ķīnas Tautas Republikas izcelsmes volframa elektrodu importam. Ņemot vērā neseno ekonomisko krīzi, pieprasījuma iesniedzējs ir sācis pārskatīt dažu savas darbības aspektu ekonomisko dzīvotspēju.(9) Savienības ražošanas nozares pārstāvji uzskatīja, ka pieprasījuma iesniedzēja sniegtie iemesli pieprasījuma atsaukšanai bija netieši un nebija pieņemami.(10) Taču pārskatīšanas pieprasījums tika iesniegts vēl 2008. gada maijā, t.i., pirms ekonomikas krīzes sākšanās, un pieprasījuma iesniedzējs pieprasījumu atsauca labu laiku pēc krīzes sākuma, kad izmeklēšana vēl aizvien turpinājās un nebija pabeigta, tāpēc Komisija nevar uzskatīt pieprasījuma atsaukšanas iemeslus par netiešiem.(11) Tika apsvērts, vai pārskatīšanas izmeklēšana jāturpina ex officio . Komisijas dienesti konstatēja, ka izbeigšana neietekmēs pašreizējos antidempinga pasākumus, un netika saņemti pārliecinoši argumenti, ka izbeigšana būtu pretrunā Savienības interesēm. Pamatojoties uz šiem apsvērumiem, pārskatīšanas izmeklēšana jāizbeidz.(12) Ieinteresētās personas tika informētas par nodomu izbeigt pārskatīšanas izmeklēšanu, un tām bija dota iespēja izteikt piezīmes. Netika saņemtas piezīmes, kas spētu grozīt 10. un 11. apsvērumā izklāstītos secinājumus.(13) Tādēļ ir secināts, ka pārskatīšana attiecībā uz konkrētu Ķīnas Tautas Republikas izcelsmes volframa elektrodu importu jāizbeidz, spēkā esošos antidempinga pasākumus atstājot nemainīgus,IR PIEŅĒMUSI ŠO REGULU.1. pantsAr šo izbeidz daļēju starpposma pārskatīšanu attiecībā uz antidempinga pasākumiem, kas piemērojami konkrētu Ķīnas Tautas Republikas izcelsmes volframa elektrodu importam, ko sāka atbilstīgi Regulas (EK) Nr. 1225/2009 11. panta 3. punktam, spēkā esošos antidempinga pasākumus atstājot nemainīgus.2. pantsŠī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī .Šī regula uzliek saistības kopumā un ir tieši piemērojama visās dalībvalstīs.Briselē, [..]Padomes vārdā –priekšsēdētājs [1] OV L 343, 22.12.2009., 51. lpp.[2] OV L 72, 13.3.2007., 1. lpp.[3] OV C 309, 4.12.2008., 11. lpp.